Շան Օ'Փրայ

Շան Օ'Փրայ (), ամերիկացի մոդել։

Գործունեություն 
2006 թվականին, երբ Փրայը 17 տարեկան էր և լուսանկարահանվել էր MySpace–ի համար Նոլե Մարինի կողմից՝ նրան բացահայտում են և սկսվում է Փրայի կարիերան։

Իր ճանաչումից հետո նա գովազդեց հայտնի բրենդներ և հայտնվեց այնպիսի ամսագրերի շապիկներին, ինչպիսիք են՝ Քելվին Քլայն, Ջորջիո Արմանի, Վերսաչե, Dolce & Gabbana, Ռալֆ Լոուրեն, Ջիանրանկո Ֆերե, H&M, Մասիմո Դյութի, Զարա, Մարկ Ջակոբս, Lacoste, DSquared², American Eagle, Բոտեգա Վենետա, Դոնա Կարան, Ֆենդի, GQ, Dazed & Confused, V, Details, Barneys, Uniqlo, Bloomingdale's, Belstaff, D2, Arena, Դիզել, Գապ, JOOP! և Numéro։

Նա բացել է Վերսաչեի, Yves Saint Laurent–ի, Givenchy–ի և Salvatore Ferragamo–ի ցուցադրությունները, փակել Մոսկինոյի, Տրուսարդիի և Զեգնայի ցուցադրությունները, և բացել և փակել Բալմեինի ցուցադրությունը։ Աշխատել է նաև Ռոբերտո Կավալիի, Լուիս Վիտոնի, Շանելի, Մայքլ Կորսի և Հերմեսի համար։ 2011 թվականի նոյեմբերին նա գովազդեց Վիկտոր և Ռոլֆի «Spicebomb» օծանելիքը։

Օ'Փրայը նկարահանվել է Մադոննայի «Girl Gone Wild» տեսահոլովակում։ Նաև խաղացել է Թելյոր Սվիֆթի սիրեկանի դերը նրա «Blank Space» տեսահոլովակում։

Ձեռքբերումներ 

2008 թվականին Օ'Փրայը դարձավ ութերորդ ամենահաջողված տղա մոդելը, ըստ Forbes–ի կազմած աղյուսակի։ Սակայն մեկ տարի հետո նա անցավ իր մրցակիցներին և զբաղեցրեց 1–ին հորիզոնականը նույն ցուցակում։ 2013 թվականի սեպտեմբերին Models.com կայքը Օ'Փրային անվանեց ամենահաջողված մոդելը իր «Թոփ 50» ցանկում։ Նա մնաց իր այդ հորիզոնականում երկու տարի։

2015 թվականին ընդգրկվեց Models.com–ի «Սուպեր տղամարդիկ», «Ամենասեքսուալ տղամարդիկ» և «Վաստակող տղամարդիկ» ցանկերում։ Նույն թվականին Vogue ամսագիրը ներկայացրեց ցուցակ՝ «Ամբողջ ժամանակների թոփ 10 տղամարդ մոդելները», որտեղ Օ'Փրայը հիգերորդ էր՝ զիջելով Թայսոն Բեքֆորդին, Դևիդ Գանդիին, Բրեդ Կրոենինգին, Ջոն Կորտաջարենային և առաջ անցնելով Մարկուս Սչենկենբերգին, Մաթիաս Լաուրիդսենին, Մարկ Վանդերլուին, Նոա Միլսին և Էվանդրո Սոլդատիին։

Անձնական կյանք 
Օ'Փրայն ունի իռլանդական և բնիկ ամերիկյան արմատներ։ Նա ունի մեծ եղբայր և փոքր քույր։ Հաճախել է Հյուսիսային Քոբ Ավագ դպրոցը Ջորջիայում։ Ավագ դպրոցում զբաղվել է սպորտային խաղերով՝ հատկապես ֆուտբոլով, բասկետբոլով և բեյսբոլով։

Ծանոթագրություններ 

Ամերիկացի մոդելներ
Մոդելներ այբբենական կարգով
Ամերիկացիներ իռլանդական ծագմամբ